Komission asetus (EY) N:o 444/2002, annettu 11 päivänä maaliskuuta 2002, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 sekä asetusten (EY) N:o 2787/2000 ja (EY) N:o 993/2001 muuttamisesta (ETA:n kannalta merkityksellinen teksti)



Virallinen lehti nro L 068 , 12/03/2002 s. 0011 - 0017



Komission asetus (EY) N:o 444/2002, annettu 11 päivänä maaliskuuta 2002, tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä annetun asetuksen (ETY) N:o 2454/93 sekä asetusten (EY) N:o 2787/2000 ja (EY) N:o 993/2001 muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(1), sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 2700/2000(2), jäljempänä "koodeksi", ja erityisesti sen 247 artiklan, sekä katsoo seuraavaa: (1) Tietyt komission asetukseen (ETY) N:o 2454/93(3), sellaisena kuin se on viimeksi muutettuna asetuksella (EY) N:o 993/2001(4), sisältyvät määritelmät olisi saatettava ajan tasalle. (2) Yhteisen kauppapolitiikan tarpeiden vuoksi on usein muutettava yhteisön yksipuolisesti käyttöön ottamien tullietuustoimenpiteiden edunsaajamaiden ja -alueiden luetteloa, minkä vuoksi on myös säännöllisesti muutettava asetuksen (ETY) N:o 2454/93 I osan IV osaston 2 luvun 2 jaksossa tarkoitettujen maiden ja alueiden luetteloa. (3) Sen vuoksi olisi vahvistettava kyseiselle 2 jaksolle otsikko ja kyseisen jakson säännösten sanamuoto siten, että niissä ei luetella maita tai alueita tyhjentävästi vaan viitataan yleisesti "edunsaajamaihin tai -alueisiin", koska ne luetellaan virallisesti kyseisten etuuksien myöntämistä koskevissa neuvoston asetuksissa. (4) Viallinen tavara voidaan tietyissä olosuhteissa korjata yhteisön tullialueen ulkopuolella ilman, että tavaran jälleentuonnissa syntyy tullivelka. (5) Ostajan ja myyjän välillä sovittua tavaran myyntihintaa voidaan vapaaseen liikkeeseen luovutuksen jälkeen tietyissä tapauksissa muuttaa tavaran viallisuuden huomioonottamiseksi. (6) Voimassa olevissa säännöissä olisi siten nimenomaan sallittava, että koodeksin 29 artiklan mukaisessa kauppa-arvossa otetaan huomioon nämä erityiset olosuhteet samalla, kun toteutetaan asianmukaisia suojatoimenpiteitä ja sovelletaan kohtuullisia määräaikoja. (7) Asetuksen (ETY) N:o 2454/93 167 artiklan 1 kohdan tarkoituksena oli välttää tullien kantaminen tietovälineisiin tallennettuina maahantuoduista ohjelmistoista. Kyseinen tavoite on sittemmin saavutettu informaatioteknologiatuotteiden kaupasta tehdyllä sopimuksella, joka hyväksyttiin neuvoston päätöksellä 97/359/EY(5). Sen vuoksi ja rajoittamatta GATTin 12 päivänä toukokuuta 1995 tehdyn alaa koskevan päätöksen 4.1 soveltamista erityisiä soveltamissäännöksiä tietovälineiden tullausarvon määrittämiseksi ei enää tarvita. (8) Asetuksen (ETY) N:o 2454/93 179 artiklan 1 kohdan a alakohdassa tarkoitetun tullausarvoon liittyvien yksityiskohtien ilmoittamisen kynnysrajaa korotetaan 10000 euroon valuuttajärjestelmissä tapahtuneiden muutosten ottamiseksi huomioon ja tuontimuodollisuuksien yksinkertaistamiseksi. (9) Tiettyä käyttötarkoitusta koskeviin säännöksiin on tarpeen tehdä muutoksia, erityisesti niiden selventämiseksi ja saattamiseksi taloudellisesti vaikuttavia tullimenettelyjä koskevien säännösten mukaisiksi. (10) Asetuksen (ETY) N:o 2454/93 yhteisön passitusta koskevia säännöksiä on uudistettu perinpohjaisesti, ja huomattavaa osaa säännöksistä on sen vuoksi muutettu. Sittemmin on havaittu, että muutetuissa säännöksissä on tiettyjä puutteita ja epätarkkuuksia, jotka on korjattava. (11) Neuvoston päätöksellä 87/415/ETY(6) hyväksytyn yhteistä passitusmenettelyä koskevan yleissopimuksen muiden sopimuspuolten taloudellisten etujen suojaamiseksi olisi varmistettava, että annetaan riittävä vakuus, kun yhteisötavaroita passitetaan kyseisten sopimuspuolten alueen kautta. Vakuus olisi laskettava ikään kuin kyseiset tavarat olisivat muita kuin yhteisötavaroita. (12) Jos passituksesta vastaava haluaa käyttää yleisvakuustodistusta kaikille tavaroille, tavanomaista suuremman petosriskin tavaroita koskevia yleisvakuuden käytön edellytyksiä olisi sovellettava kaikkiin tavaroihin. (13) Asetukseen olisi sisällytettävä säännökset tuontitulleista tuontitavaroille, joihin voidaan soveltaa edullista tullikohtelua tietyn käyttötarkoituksen perusteella. Tämä selvennys on tarpeen tullisäännösten yhdenmukaisen soveltamisen varmistamiseksi yhteisössä. Kyseinen lisäys olisi tehtävä taannehtivasti, koska vastaavat säännökset olivat voimassa 30 päivään kesäkuuta 2001; ne sisältyivät komission asetuksen (ETY) N:o 2228/91(7) 52 artiklaan, joka kumottiin asetuksella (ETY) 2454/93, sekä asetuksen (ETY) N:o 2454/93 585 a artiklaan ennen kyseisen asetuksen muuttamista asetuksella (EY) N:o 993/2001. (14) Asetuksen (ETY) N:o 2454/93 859 artiklassa on luettelo tapauksista, joissa ei synny tullivelkaa huolimatta siitä, että kyseessä on jokin koodeksin 204 artiklan 1 kohdan a tai b alakohdassa tarkoitettu tilanne. (15) Kyseistä luetteloa olisi muutettava niin, että se kattaisi myös tapaukset, joissa tiettyjä yhteisön passitusmenettelyssä olevia tavaroita koskevia velvollisuuksia ei ole noudatettu, mutta kyseiset tavarat on toimitettu muuttumattomina määrätoimipaikkaan. (16) Luetteloon olisi lisättävä myös tapaukset, joissa ei ole noudatettu suspensiomenettelyyn asetettujen tavaroiden siirtoja koskevia sääntöjä tai tietyn käyttötarkoituksen perusteella edullisen kohtelun soveltamisalaan kuuluvien tavaroiden siirtoja koskevia sääntöjä, mutta tavarat toimitetaan kuitenkin määräpaikkaansa. (17) Koska 859 artiklan muuttaminen on yhteydessä 1 päivästä heinäkuuta 2001 sovellettavan asetuksen (EY) N:o 993/2001 säännöksiin, muutoksen olisi tultava voimaan samana päivänä. (18) Jotta voitaisiin järkeistää koodeksin 220 artiklan 2 kohdan b alakohdan mukaisten tullien jälkikäteen tapahtuvaa tileihin kirjaamatta jättämistä koskevien hakemusten ja koodeksin 239 artiklan mukaisten tullien palauttamista tai peruuttamista koskevien hakemusten tarkastelua koskevien määräaikojen hallinnointi, kyseisten hakemusten tarkastelua koskevan määräajan keskeyttäminen olisi vahvistettava yhdenmukaisesti yhdeksi kuukaudeksi, silloin kun asianomaista kuullaan asetuksen (ETY) N:o 2454/93 872 a artiklan tai 906 a artiklan mukaisesti. (19) Tavaran käytön ja/tai määräpaikan tarkastuksen suorittavan määrätoimipaikan osoittamista koskevien säännösten yhdenmukaisen tulkinnan varmistamiseksi olisi määriteltävä, missä toimipaikassa tavarat on esitettävä tarkastettavaksi niiden poistuessa yhteisön tullialueelta. (20) Tiettyjen pääasiallisten jalostettujen tuotteiden vakiomääräiset tuottoasteet olisi laskettava tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän soveltamista koskevista yksityiskohtaisista säännöistä ja tuen määrän vahvistamisperusteista 13 päivänä heinäkuuta 2000 annetun komission asetuksen (EY) N:o 1520/2000(8), sellaisena kuin se on viimeksi muutettuna asetuksella (EY) N:o 1563/2001(9), liitteessä E esitettyjen vastaavien kertoimien perusteella. Vastaavat muutokset olisi tehtävä tiettyjen toissijaisten jalostettujen tuotteiden osalta. (21) Asetuksen (ETY) N:o 2454/93 liitettä 111 olisi muutettava siten, että voidaan ottaa huomioon yhtenäisvaluutan käyttöönotto 1 päivänä tammikuuta 2002. (22) Komission asetuksen (EY) N:o 2787/2000(10) 4 artiklan ja asetuksen (EY) N:o 993/2001 2 artiklan tietokoneavusteista passitusjärjestelmää koskevia siirtymäsäännöksiä ei pitäisi soveltaa lupiin, joilla myönnetään valtuutetun lähettäjän tai valtuutetun vastaanottajan asema sovellettaessa yksinkertaistettuja menettelyjä tiettyihin kuljetustapoihin. (23) Asetusta (ETY) N:o 2454/93 sekä asetuksia (EY) N:o 2787/2000 ja (EY) N:o 993/2001 olisi sen vuoksi muutettava. (24) Tässä asetuksessa säädetyt toimenpiteet ovat tullikoodeksikomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2454/93 seuraavasti: 1) Muutetaan 1 artikla seuraavasti: a) Korvataan 3 kohta seuraavasti: "3) 'komitealla' koodeksin 247 a ja 248 a artiklalla perustettua tullikoodeksikomiteaa;" b) Korvataan 10 kohta seuraavasti: "10) 'perustamissopimuksella' Euroopan yhteisön perustamissopimusta;" 2) Korvataan I osan IV osaston 2 luvun 2 jakson otsikko seuraavasti: "Yhteisön yksipuolisesti tiettyjen maiden tai alueiden osalta käyttöön ottamien tullietuustoimenpiteiden edunsaajamaat tai -alueet" 3) Korvataan 98 artiklan 1 kohdan johdantokappale seuraavasti: "1. Yhteisön yksipuolisesti tiettyjen maiden, maaryhmien tai alueiden, jäljempänä 'edunsaajamaat tai -alueet', lukuun ottamatta tämän luvun 1 jaksossa tarkoitettuja maita tai alueita sekä yhteisöön assosioituneita merentakaisia maita ja alueita, osalta käyttöön ottamia tullietuuksia koskevia säännöksiä sovellettaessa seuraavia tuotteita pidetään edunsaajamaan tai -alueen alkuperätuotteina:" 4) Korvataan 98-123 artiklassa eri sijamuodoissa ja luvussa olevat ilmaisut "edunsaajatasavalta" ja "tasavalta" vastaavassa sijamuodossa ja luvussa olevalla ilmaisulla "edunsaajamaa tai -alue". 5) Korvataan 110 artiklan 1 kohdan johdantokappale seuraavasti: "1. Tässä jaksossa tarkoitetuille alkuperätuotteille, jotka on kuljetettu suoraan 107 artiklan mukaisesti, myönnetään yhteisöön tuotaessa 98 artiklassa tarkoitetut tullietuudet, jos niistä esitetään edunsaajamaan tai -alueen tulliviranomaisten tai muiden toimivaltaisten valtion viranomaisten antama EUR.1-tavaratodistus, jos kyseiset edunsaajamaat tai -alueet:" 6) Korvataan 145 artikla seuraavasti: " 145 artikla 1. Kun vapaaseen liikkeeseen luovutettaviksi ilmoitetut tavarat muodostavat osan yhden ainoan liiketoimen yhteydessä ostetusta suuremmasta määrästä samaa tavaraa, on koodeksin 29 artiklan 1 kohdan mukaisesti maksettu tai maksettava hinta laskettava kokonaishinnasta samassa suhteessa kuin ilmoitettujen tavaroiden osuus ostetusta kokonaismäärästä. Tosiasiallisesti maksetun tai maksettavan hinnan suhteellista jakamista on sovellettava myös, jos arvonmäärityksen kohteena olevia tavaroita menetetään tai ne vahingoittuvat ennen niiden luovutusta vapaaseen liikkeeseen. 2. Kun myyjä tavaran vapaaseen liikkeeseen luovutuksen jälkeen muuttaa tavarasta tosiasiassa maksettua tai maksettavaa hintaa ostajan hyväksi, niin muutos voidaan ottaa huomioon määritettäessä koodeksin 29 artiklan mukaista tullausarvoa, jos tulliviranomaisten hyväksymällä tavalla osoitetaan, että a) tavara on ollut viallinen koodeksin 67 artiklassa tarkoitettuna ajankohtana; b) myyjä on tehnyt muutoksen tavarasta ennen sen vapaaseen liikkeeseen luovutusta tehdyn myyntisopimuksen takuuta koskevien sopimusvelvoitteiden mukaisesti; ja c) että tavaran viallisuutta ei ole jo otettu huomioon kyseisessä myyntisopimuksessa. 3. Edellä 2 kohdan mukaisesti muutettu, tavarasta tosiasiassa maksettu tai maksettava hinta voidaan ottaa huomioon, jos muutos on tehty 12 kuukauden kuluessa tavaroiden vapaaseen liikkeeseen luovutusta koskevan ilmoituksen hyväksymisestä." 7) Poistetaan I osan V osaston 5 luku. 8) Korvataan 179 artiklan 1 kohdan a alakohdassa ilmaisu "5000 euroa" ilmaisulla "10000 euroa". 9) Lisätään 292 artiklaan 7 kohta seuraavasti: "7. Hakijalle on ilmoitettava päätöksestä myöntää lupa tai syyt, joiden vuoksi hakemus on hylätty, 30 päivän kuluessa hakemuksen tekemisestä tai päivästä, jona tulliviranomaiset ovat vastaanottaneet pyytämänsä puuttuvat tiedot tai lisätiedot. Tätä määräaikaa ei sovelleta yhteisölupaan, jollei sitä myönnetä 6 kohdan mukaisesti." 10) Muutetaan 293 artikla seuraavasti: a) Muutetaan 3 kohta seuraavasti: i) Korvataan c alakohta seuraavasti: "c) tunnistamisen ja tullivalvonnan keinot ja menetelmät, mukaan lukien seuraavia varastointitapoja koskevat järjestelyt: - yhteisvarastointi, johon sovelletaan soveltuvin osin 534 artiklan 2 ja 3 kohtaa, - tietyn käyttötarkoituksen perusteella tullivalvonnassa olevien yhdistetyn nimikkeistön 27 ja 29 ryhmään kuuluvien tavaroiden varastointi toisiinsa tai yhdistetyn nimikkeistön alanimikkeeseen 2709 00 kuuluvien raakojen maaöljyjen kanssa sekoitettuina." ii) Lisätään toinen alakohta seuraavasti: "Jos ensimmäisen alakohdan c alakohdan toisessa luetelmakohdassa tarkoitetut tavarat eivät kuulu samaan yhdistetyn nimikkeistön kahdeksannumeroiseen alanimikkeeseen eivätkä ole samaa kaupallista laatua eivätkä niiden tekniset ja fyysiset ominaisuudet ole samanlaiset, lupa tavaroiden varastointiin toisiinsa sekoitettuina voidaan antaa ainoastaan, jos sekoitus on kokonaisuudessaan tarkoitettu johonkin yhdistetyn nimikkeistön 27 ryhmän 4 ja 5 lisähuomautuksessa tarkoitettuun käsittelyyn." b) Lisätään 4 kohtaan alakohta seuraavasti: "Luvan voimassaoloaika saa olla enintään kolme vuotta siitä päivästä, jona lupa tulee voimaan, paitsi jos muulle voimassaoloajalle on asianmukaisesti perustellut pätevät syyt." 11) Muutetaan 296 artiklan 2 kohta seuraavasti: a) Poistetaan a alakohdan toinen virke. b) Korvataan b alakohdan yhdeksännen luetelmakohdan ensimmäinen luetelmakohta seuraavasti: "- tavaroiden tullin määräytymisperusteet, jos tulliviranomaiset eivät luovu tästä vaatimuksesta,". 12) Korvataan 314 c artiklan 1 kohdan f alakohdassa ilmaisu "816 artiklassa" ilmaisulla "812 artiklassa". 13) Korvataan 317 b artiklassa ilmaisu "444 ja 448 artiklassa" ilmaisulla "445 ja 448 artiklassa". 14) Korvataan 324 e artiklan 5 kohdassa ilmaisu "448 artiklan 4 kohtaa" ilmaisulla "448 artiklan 5 kohtaa". 15) Korvataan 345 artiklan 1 kohdan ensimmäinen alakohta seuraavasti: "1. Yksittäisen vakuuden on katettava mahdollisesti syntyvän tullivelan koko määrä samankaltaisia tavaroita koskevien lähtöjäsenvaltiossa voimassa olevien korkeimpien tullien ja maksujen perusteella laskettuna. Yhteistä passitusmenettelyä koskevan yleissopimuksen mukaisesti kuljetettavia yhteisötavaroita kohdellaan laskelmissa muina kuin yhteisötavaroina." 16) Korvataan 359 artiklan 3 kohta seuraavasti: "3. Jos tavarat kuljetetaan muun kuin passitusilmoituksen 4 ja 5 kappaleessa mainitun rajatoimipaikan kautta, tämän on lähetettävä viipymättä rajanylitysilmoitus siinä alun perin tarkoitetulle rajatoimipaikalle tai ilmoitettava kuljetuksesta lähtötoimipaikalle tulliviranomaisten yhdessä sopimissa tapauksissa ja sopimaa menettelyä noudattaen." 17) Lisätään 379 artiklan 2 kohdan kolmanteen alakohtaan virke seuraavasti: "Yhteistä passitusmenettelyä koskevan yleissopimuksen mukaisesti kuljetettavia yhteisötavaroita kohdellaan muina kuin yhteisötavaroina." 18) Lisätään 381 artiklaan 3 a kohta seuraavasti: "3 a. Edellä 1, 2 ja 3 kohtaa sovelletaan myös, kun hakemus koskee nimenomaisesti yleisvakuuden käyttöä, kun kyse on sekä liitteessä 44 C tarkoitettujen tavaroiden että kyseiseen liitteeseen kuulumattomien tavaroiden kattamisesta samalla yleisvakuustodistuksella." 19) Lisätään 423 artiklan 3 kohtaan kymmenes ja yhdestoista luetelmakohta seuraavasti: "- Tulliselvitetty, - Tullklarerat." 20) Muutetaan 450 c artikla seuraavasti: a) Korvataan 1 kohta seuraavasti: "1. Jos menettelyä ei ole päätetty, lähtöjäsenvaltion tulliviranomaisten on ilmoitettava 12 kuukauden kuluessa passitusilmoituksen hyväksymisestä takaajalle siitä, että menettelyä ei ole päätetty." b) Lisätään 1 a kohta seuraavasti: "1 a. Jos menettelyä ei ole päätetty, koodeksin 215 artiklan mukaisesti määritettyjen tulliviranomaisten on ilmoitettava kolmen vuoden kuluessa passitusilmoituksen hyväksymisestä takaajalle, että tämä on tai voi olla velvollinen maksamaan ne määrät, joista tämä on vastuussa kyseisessä yhteisön passituksessa; ilmoituksessa on mainittava passitusilmoituksen numero ja päivämäärä, lähtötoimipaikan nimi, passituksesta vastaavan nimi sekä passitukseen liittyvä määrä." c) Korvataan 2 kohta seuraavasti: "2. Takaaja vapautuu velvollisuuksistaan, jos hänelle ei ole annettu jompaakumpaa 1 ja 1 a kohdassa tarkoitetuista ilmoituksista ennen määräajan päättymistä." 21) Lisätään 547 a artikla seuraavasti: " 547 a artikla Sellaisille tuontitavaroille, joihin menettelyyn asettamista koskevan ilmoituksen hyväksymishetkellä voidaan soveltaa niiden tiettyyn käyttötarkoitukseen perustuvaa edullista tullikohtelua, voidaan laskea koodeksin 121 artiklan 1 kohdan mukaisesti kannettavat tuontitullit kyseisen käyttötarkoituksen mukaisen määrän perusteella. Tämä voidaan sallia ainoastaan, jos kyseisen käyttötarkoituksen perusteella olisi voitu myöntää lupa ja jos edullisen tullikohtelun myöntämisen edellytykset olisivat täyttyneet." 22) Muutetaan 859 artikla seuraavasti: a) Korvataan 2 alakohta seuraavasti: "2) passitusmenettelyyn asetetun tavaran ollessa kyseessä jonkin menettelyn käyttämisestä johtuvan velvollisuuden täyttämättä jättäminen, jos seuraavat edellytykset täyttyvät: a) menettelyyn asetettu tavara on esitetty muuttumattomana määrätoimipaikassa; b) määrätoimipaikka on voinut varmistaa, että kyseiselle tavaralle on osoitettu tulliselvitysmuoto tai se on varastoitu väliaikaisesti passituksen päätyttyä; ja c) 356 artiklan mukaisesti vahvistettua määräaikaa ei ole noudatettu eikä kyseisen artiklan 3 kohtaa voida soveltaa, mutta tavara on kuitenkin esitetty määrätoimipaikassa kohtuullisessa ajassa;" b) Korvataan 7 alakohta seuraavasti: "7) edellä 296, 297 tai 511 artiklassa tarkoitetulla tavalla fyysisesti siirretyn tavaran tai tuotteen ollessa kyseessä jonkin mainitulle siirrolle vahvistetun edellytyksen täyttämättä jättäminen, jos seuraavat edellytykset täyttyvät: a) asianomainen voi osoittaa tulliviranomaisia tyydyttävällä tavalla, että kyseinen tavara tai tuote on toimitettu aiottuihin tiloihin tai aiottuun määräpaikkaan ja kun kyseessä on 296 ja 297 artiklassa, 512 artiklan 2 kohdassa tai 513 artiklassa tarkoitettu siirto, että kyseinen tavara tai tuote on asianmukaisesti kirjattu kyseisissä tiloissa tai määräpaikassa, jos mainituissa artikloissa säädetään tällaisesta kirjaamisesta; ja b) luvassa mahdollisesti vahvistettua määräaikaa ei ole noudatettu, mutta tavara tai tuote on kuitenkin toimitettu mainittuihin tiloihin tai mainittuun määräpaikkaan kohtuullisessa ajassa;". 23) Korvataan 873 artiklan kolmas alakohta seuraavasti: "Kun komissio on 872 a artiklan mukaisesti antanut tiedoksi väitteensä asianomaiselle toimijalle, yhdeksän kuukauden määräaikaa pidennetään kuukaudella." 24) Korvataan 907 artiklan kolmas alakohta seuraavasti: "Kun komissio on 906 a artiklan mukaisesti antanut tiedoksi väitteensä palautuksen tai peruutuksen hakijalle, yhdeksän kuukauden määräaikaa pidennetään kuukaudella." 25) Korvataan 912 a artiklan 3 kohdassa ilmaisu "347 artiklan 2 kohdan" ilmaisulla "349 artiklan 1 kohdan". 26) Muutetaan 912 b artikla seuraavasti: a) Korvataan 7 kohdassa ilmaisu "349 artiklaa" ilmaisulla "357 artiklaa". b) Korvataan 9 kohta seuraavasti: "9. Edellä 360 artiklan säännöksiä sovelletaan soveltuvin osin." 27) Korvataan 912 c artiklan 2 kohdan kolmas luetelmakohta seuraavasti: "- jotakin muuta kuljetustapaa käyttäen, määrätoimipaikka on 793 artiklan 2 kohdassa tarkoitettu poistumistoimipaikka." 28) Muutetaan liite 37 tämän asetuksen liitteen I mukaisesti. 29) Muutetaan liite 44 A tämän asetuksen liitteen II mukaisesti. 30) Muutetaan liite 69 tämän asetuksen liitteen III mukaisesti. 31) Korvataan liitteen 111 lomakkeen "Tullien palautusta/peruutusta koskeva hakemus" kääntöpuolella olevien huomautusten B 12 kohdan tunnukset ja kansalliset valuutat seuraavasti: "- EUR: euroa - DKK: Tanskan kruunua - SEK: Ruotsin kruunua - GBP: Englannin puntaa". 2 artikla Lisätään asetuksen (EY) N:o 2787/2000 4 artiklan 5 kohdan toiseen alakohtaan virke seuraavasti: "Tätä alakohtaa ei sovelleta 372 artiklan 1 kohdan g alakohdassa tarkoitettuja yksinkertaistettuja menettelyjä käyttävän valtuutetun lähettäjän suorittamiin tapahtumiin." 3 artikla Lisätään asetuksen (EY) N:o 993/2001 2 artiklan 3 kohdan ensimmäiseen alakohtaan virke seuraavasti: "Tätä alakohtaa ei sovelleta tapahtumiin, joissa valtuutettu vastaanottaja vastaanottaa tavaroita 372 artiklan 1 kohdan g alakohdassa tarkoitettuja yksinkertaistettuja menettelyjä käyttäen." 4 artikla 1. Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. 2. Edellä 1 artiklan 21 ja 22 kohtaa sovelletaan 1 päivästä heinäkuuta 2001. 3. Edellä 1 artiklan 12-20 ja 25-29 kohtaa sekä 2 ja 3 artiklaa sovelletaan 1 päivästä huhtikuuta 2002. Ensimmäisessä alakohdassa tarkoitettuja säännöksiä ei sovelleta yhteisön passitusmenettelyihin, joista passitusilmoitus on esitetty ennen 1 päivää huhtikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä maaliskuuta 2002. Komission puolesta Frederik Bolkestein Komission jäsen (1) EYVL L 302, 19.10.1992, s. 1. (2) EYVL L 311, 12.12.2000, s. 17. (3) EYVL L 253, 11.10.1993, s. 1. (4) EYVL L 141, 28.5.2001, s. 1. (5) EYVL L 155, 12.6.1997, s. 1. (6) EYVL L 226, 13.8.1987, s. 1. (7) EYVL L 210, 31.7.1991, s. 1. (8) EYVL L 177, 15.7.2000, s. 1. (9) EYVL L 208, 1.8.2001, s. 8. (10) EYVL L 330, 27.12.2000, s. 1. LIITE I Muutetaan liite 37 seuraavasti: 1) Lisätään I osaston A osaan alakohta seuraavasti: "Jos passitusilmoitus käsitellään lähtötoimipaikassa tietojenkäsittelyjärjestelmällä, yksi ilmoituksen kappale on jätettävä kyseiseen toimipaikkaan." 2) Korvataan III osaston C osan toinen luetelmakohta seuraavasti: "- kun 1 kohdan kolmannessa alakohdassa on tunnus "T", käytettävän passitusilmoituksen ensimmäistä tavaraerää koskeva 32 kohta "Tavaran nro", 33 kohta "Tavaroiden koodi", 35 kohta "Bruttomassa (kg)", 38 kohta "Nettomassa (kg)", 40 kohta "Yleisilmoitus / Edeltävä asiakirja" ja 44 kohta "Lisätietoja; Esitetyt asiakirjat; Todistukset ja luvat" on suljettava viivalla ja asiakirjan ensimmäiseen 31 kohtaan "Kollit ja tavaran kuvaus" ei saa täyttää merkkejä, numeroita, konttien lukumäärää ja lajia eikä tavaran kuvausta koskevia tietoja. Asiakirjan ensimmäiseen 31 kohtaan on merkittävä tapauksen mukaan viittaus T1 bis-, T2 bis- tai T2F bis -tunnuksen sisältävien lisälomakkeiden järjestysnumeroihin." LIITE II Muutetaan liite 44 A seuraavasti: 1) Korvataan II osaston 2.2 kohdan toinen alakohta seuraavasti: "Jos tavaraluetteloa käytetään passitusilmoituksen liitteenä, siihen on merkittävä tiedot, jotka passitusilmoituksessa mainitaan 31 kohdassa "Kollit ja tavaran kuvaus", 40 kohdassa "Yleisilmoitus / Edeltävä asiakirja" 44 kohdassa "Lisätietoja / Esitetyt asiakirjat / Todistukset ja luvat" ja tapauksen mukaan 33 kohdassa "Tavaran koodi" ja 38 kohdassa "Nettomassa (kg)"." 2) Korvataan III osaston 2 kohdan ensimmäinen virke seuraavasti: "Tavaraluetteloja käytettäessä passitusilmoituksen 15 kohta "Lähetys-/Vientimaa", 32 kohta "Tavaran nro", 33 kohta "Tavaran koodi", 35 kohta "Bruttomassa (kg)", 38 kohta "Nettomassa (kg)", 40 kohta "Yleisilmoitus / Edeltävä asiakirja" ja tarvittaessa 44 kohta "Lisätietoja / Esitetyt asiakirjat / Todistukset ja luvat" on suljettava viivalla ja 31 kohtaan "Kollit ja tavaran kuvaus" ei saa täyttää merkkejä, numeroita, konttien lukumäärää ja lajia eikä tavaran kuvausta koskevia tietoja." LIITE III Muutetaan asetuksen (ETY) N:o 2454/93 liite 69 seuraavasti: 1) Korvataan sarakkeen 5 järjestysnumeron 15 kohdalla vakiomääräinen tuottoaste "1,00" ja "3,50" tuottoasteella "0,95" ja "3,33". 2) Korvataan sarakkeen 5 järjestysnumeron 37 kohdalla vakiomääräinen tuottoaste "1,00" ja "3,50" tuottoasteella "0,98" ja "3,42". 3) Korvataan sarakkeen 5 järjestysnumeron 38 kohdalla vakiomääräinen tuottoaste "1,00" ja "3,50" tuottoasteella "0,96" ja "3,36". 4) Korvataan sarakkeen 5 järjestysnumeron 56 kohdalla vakiomääräinen tuottoaste "62,11" ja "30,10" alaviitteellä "(*)" ja tuottoasteella "29,91". 5) Korvataan sarakkeen 5 järjestysnumeron 57 kohdalla vakiomääräiset tuottoasteet "47,62", "30,10" ja "10,00" alaviitteellä "(*)" ja tuottoasteella "29,91" ja "9,95". 6) Korvataan sarakkeen 5 järjestysnumeron 58 kohdalla vakiomääräinen tuottoaste "62,11" ja "30,10" alaviitteellä "(*)" ja tuottoasteella "29,91". 7) Korvataan sarakkeen 5 järjestysnumeron 62 kohdalla vakiomääräiset tuottoasteet seuraavasti: "6,10" tuottoasteella "6,06"; "2,90" tuottoasteella "2,88"; "4,50" tuottoasteella "4,47"; "24,00" tuottoasteella "23,85"; "19,50" tuottoasteella "19,38"; "22,70" tuottoasteella "22,56"; "27,20" tuottoasteella "27,03"; "3,20" tuottoasteella "3,18" ja "30,10" tuottoasteella "29,91". 8) Korvataan sarakkeen 5 järjestysnumerojen 128, 129 ja 130 kohdalla vakiomääräinen tuottoaste "99,00" alaviitteellä "(*)". 9) Poistetaan sarakkeen 3 järjestysnumeroiden 14 ja 15 kohdalla sanamuoto " ex 2302 30 tai". 10) Poistetaan sarakkeen 3 järjestysnumeroiden 36, 37 ja 38 kohdalla sanamuoto " ex 2302 40 tai".